CELEX: E2011J0013
Language: fi
Date: 2012-04-25 00:00:00
Title: Tuomioistuimen tuomio, annettu 25 päivänä huhtikuuta 2012 , asiassa E-13/11 – Granville Establishment vastaan Volker Anhalt, Melanie Anhalt ja Jasmin Barbaro, o.s. Anhalt (Tuomioistuimen toimivaltaa koskevat sopimukset – Palvelujen tarjoamisen ja vastaanottamisen vapaus – Oikeuttamisperuste – ETA:n lainsäädännön rikkomista koskevat oikeussuojakeinot)

29.11.2012   
            
            
               FI
            
            
               Euroopan unionin virallinen lehti
            
            
               C 369/12
            
         TUOMIOISTUIMEN TUOMIO,
   annettu 25 päivänä huhtikuuta 2012,
   asiassa E-13/11
   Granville Establishment vastaan Volker Anhalt, Melanie Anhalt ja Jasmin Barbaro, o.s. Anhalt
   (Tuomioistuimen toimivaltaa koskevat sopimukset – Palvelujen tarjoamisen ja vastaanottamisen vapaus – Oikeuttamisperuste – ETA:n lainsäädännön rikkomista koskevat oikeussuojakeinot)
   2012/C 369/10
   Tuomioistuin, jonka muodostavat tuomioistuimen presidentti Carl Baudenbacher sekä tuomarit Per Christiansen ja Páll Hreinsson (esittelevä tuomari), on antanut 25 päivänä huhtikuuta 2012 tuomion asiassa E-13/11, Granville Establishment vastaan Volker Anhalt, Melanie Anhalt ja Jasmin Barbaro, o.s. Anhalt, Fürstliches Landgericht -tuomioistuimen (Liechtensteinin ruhtinaskunnan tuomioistuin) valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla esittämä pyyntö, joka koskee ETA-sopimuksen 4 ja 36 artiklan tulkintaa tuomioistuinten toimivaltaa koskevan Liechtensteinin lain osalta. Tuomiolauselma on seuraava:
   
               —
            
            
               ETA-sopimuksen 36 artiklan kanssa ristiriitaisena voidaan pitää kansallisen lainsäädännön säännöstä, kuten tuomioistuinten toimivaltaa koskevan Liechtensteinin lain 53a(1) §, jonka mukaan ainoastaan maan kansalaisilla on oikeus siihen, ettei heitä vastaan voida nostaa kannetta tuomioistuimen toimivaltaa koskevan sopimuksen perusteella, ellei kyseistä sopimusta ole tallennettu viralliseen sopimusrekisteriin.
            
         
               —
            
            
               Kansallisen tuomioistuimen tehtävänä on mahdollisuuksien mukaan tulkita ja soveltaa kansallisen lainsäädännön kyseisiä säännöksiä siten, että on mahdollista korjata asianmukaisesti ETA:n lainsäädännön rikkomisesta johtuvat seuraukset. Kansallisen tuomioistuimen tehtävänä on määrittää, voidaanko kyseisen tuomioistuinten toimivaltaa koskevan lain säännöksiä tai muita kansallisia säännöksiä soveltaa siten, että tulkinta on sopusoinnussa ETA:n lainsäädännön kanssa.